मुख्यमंत्री ने सभी सीएमओ को निर्देश दिये कि अपने जिलों के सीएचसी एवं पीएचसी सेंटरों पर नियमित भ्रमण कर व्यवस्थाओं का जायजा लें। प्रतिमाह की भ्रमण रिपोर्ट प्रस्तुत करें। उन्होंने कहा कि कार्मिकों की एसीआर परर्फोमेंस के आधार पर दर्ज की जाए। मुख्यमंत्री ने कहा कि चारधाम यात्रा में श्रद्धालुओं की संख्या तेजी से बढ़ रही है, इसके दृष्टिगत चारों धामों एवं यात्रा मार्गों पर स्वास्थ्य सुविधाओं की पूर्ण व्यवस्था रखी जाए। वर्षा जनित रोगों के प्रति अभी से जागरूकता कार्यक्रम प्रारम्भ किये जाएं।